Atiku ya yabawa Hukumar INEC kan batun mahawara a tsakanin 'Yan Takara ▷ Legit.ng
Atiku ya yabawa Hukumar INEC kan batun mahawara a tsakanin 'Yan Takara
10 months ago 5292 views by Ishaq Ismail
Tsohon shugaban kasa Alhaji Atiku Abubakar, ya yi martani ga kiran hukumar INEC na muhawara a tsakanin 'yan takara masu neman kujeru a kasar nan a zaben 2019.
Legit.ng ta fahimci cewa, tsohon shugaban kasa ba ya da wata fargaba akan gudanar da muhawara inda yake yabawa hukumar INEC dangane da wannan kira da ta yi.
A ranar Larabar da ta gabata ne shugaban hukumar zabe na kasa, Farfesa Mahmood Yakubu, cikin wata sanarwa yayin taron kafofin watsa labarai a birnin Legas da aka gudanar ya yi wannan kira na muhawara tsakanin 'yan takara a kasar nan.
Shugaban hukumar ya bayyana cewa, muhawara a tsakanin 'yan takara na da matukar muhimmanci cikin tsarin dimokuradiyya da za ta tallafa wajen jagorantar masu kada kuri'u wajen zaben fitacce a cikin su.
KARANTA KUMA: Sanata Shehu Sani ya goyi bayan Shugaba Buhari akan batun 'Yan Sandan Jiha
A yayin haka ne tsohon shugaban kasar cikin wani sako da ya rubuta a shafin sa na sasa zumunta ya bayyana cewa, ya na matukar murna gami da yabawa hukumar INEC dangane da wannan kira da ta aiwatar da zai taka rawar gani cikin tsarin dimokuradiyya.
Ya kara da cewa, tsarin shugabanic na dimokuradiyya a kasar nan zai ingantu ta hanyar bayar da dama ga masu kada kuri'in zaben wajen tantance managarcin shugaba kafin su zabe shi.
Hausa NewsSiyasar NajeriyaArewa
UBA internet banking Dede One Day Dubai visa Genevieve Nnaji daughter How to transfer airtime on Airtel
Aikin banza: Ashe miliyan 100 INEC ta kashe kan zaben kiranyen Dino Melaye